open-index/open-wikipedia-markdown huggingface dataset:
Kain

[240px|thumb|Dagang kain ing [Karachi, Pakistan.]]**Kain** (carakan:ꦏꦲꦶꦤ꧀) yaiku bahan flèksibel/tèkstil/bahan sandhang kang kagawé saka tenunan benang utawa bahan liyané lan wus kapotong miturut ukuran-ukuran kang katetepaké. Tèkstil kang kapotong iku bisa disusun kanthi cara panyulaman, panjaitan, pangiketan, lan cara dicithak, uga liya-liyané. Kain miturut teteges iku bisa dimangertèni yaiku kain iku bagéyan saka apa kang diarani tèkstil, nanging ora kabèh tèkstil bisa dianggep minangka kain. Kain yaiku tèkstil kang wus wujud lembaran, wus kasusun, lan uga wus kacithak utawa kapotong miturut ukuran-ukran tartamu.

jmpl|Kain jarik bathik gagrag Ngayogya
Kain ing babagan budaya Jawa lumrah kanggo ngarani jarik senajan jarik pancèn iku salah siji jinising kain. Nanging yèn wong Jawa ngarani nganggo kain mesthi sing diomongaké iku pancèn jarik dudu jinis kain liyané. Kain-kain tradhisional kang asli, lumrah, lan karipta ana ing Nuswantara kerep uga diarani minangka wastra utawa Wastra Nuswantara.

## Wastra Nuswantara 
Ing saideging Nuswantara ana sapirang-pirang jinis utawa reragam karya tekstil, dadi wujud lan titikan kabudayan déning suku utawa masarakat ada kang lestari nganti ing jaman modèrn iki. Wastra Nuswantara iki wus dadi titikan bebusana awit atusan taun kapungkur lan dadi salah sawijining wujud budaya adiluhung kang diduwèni bangsa Indhonésia. Wastra Nuswantara malah uga wus kondhang ing bangsa manca. Jinis-jinisé kaya ta:

# Bathik: yaiku kasil karya tèkstil awujud kain kang diwènèhi corak diagwé lumantar cara dibathik utawa digambar, ditutup malem, lan diwerna. Bathik iki ngrembaka ing Pulo Jawa kaya ta ing Ngayogyakarta, Surakarta, Lasem, Cirebon, Pekolanan. Bathik uga ana ing Pulo Madura, Sumatra, lan liya-liyané.
# Songkèt: yaiku kasil karya tèkstil kang digawé mawa cara ditenun lan ing sela-selané diwènèhi corak mawa cara *nyongkèt* (nyungkit) susunan benang kango diselipi benang emas. Jinis tèkstil iki asalé saka bumi Malayu utamané Palémbang ing Pulo Sumatra, uga ngrembaka ing sasebarané wong Malayu ing Nuswantara kaya Malaysia, Brunéi, lan Singapura. Songkèt iya pancèn kagolong jinis tenun.
# Tenun: yaiku kasil karya tèkstil kang digawé mawa cara ditenun. Ing Indhonésia ana sapérangan jinis tenun kayata: Songkèt, Ulos, lan Ikat.
# Kain ikat: yaiku kasil karya tèkstil kang digawé mawa cara ditenun banjiur diiket lan diwerna. Iki uga kalebu salah sawijining tenun nanging cara nggawéné kang rada béda.
# Saliyané papat wastra iku mnau, ana salah sawijiné jinis kang uga kondhang yaiku Kain Celup Ikat, kadahang kala diarani Bathik Celup Ikat, senadyan cara nggawéné ora nganggo dibathik. Kain iki digawé maca cara ngiket saperangan bagéyan kain banjur dicelup menyang pawarna. Cara celup ikat iki uga bisa digabung karo tèknik mbathik lan nenun.

Barkas:Proses Nembok, Salah Satu Tahapan Membatik Tulis.jpg|Bathik Tulis digawé mawa cara nyanthing 
Barkas:Pulih Tuturan.jpg|Nenun Kain 
Barkas:Melestarikan Songket Palembang.jpg|Nggawé Kain Songkèt
Barkas:Thread before dyeing Tenun Ikat Lombok.JPG|Tenun Ikat Lombok
Barkas:Batik Tie Dye.jpg|Kain Celup Ikat

## Rujukan
Hukum Ekonomi Islam

**Hukum Ekonomi Islam** utawi **Muamalat** inggih punika ngewrat menapa kemawon ingkang kedah dipunlampahi manawi badhé dol tinuku. Paugeran dol tinuku punika wonten ing surah Al-Baqarah ayat 275.
Insèktisida

**Insèktisida** inggih punika bahan-bahan kimia asifat racun ingkang dipun-ginakaken kanggé mejahi gegremet utawi nebihaken taneman saking bangsa gegremet. Insèktisida saged mangaruhi patuwuhan, pangrembakan, solah bawa, tangkar-tumangkar, kaséhatan, sistem hormon, sistem pancernaan, sarta aktivitas biologis sanèsipun dumugi patinipun gegremet pangganggu tetaneman Insèktisida kalebet salah satunggiling jinis pèstisida.

## Réferènsi
Dhiamèter

thumb|right|Dhiameter lan radius bunderan.
**Dhiameter** inggih punika garis tengah. Salebetipun géomètri, **dhiameter** (saking basa Yunani, *diairo* = bagi lan *metro* = ukuran) satunggiling bunderan inggih punika sègmèn garis ingkang ngliwati titik pusat lan ngubungaken kalih titik ing bunderan kasebat, utawi, salebetipun pangginaan modhèren, dhiameter ateges panjang saking sègmèn garis wau. Salebetipun satunggiling bal, dhiameter ngubungaken 2 titik ing lumahing bal lan ngliwati titik pusat bal.

Panjang dhiameter bunderan inggih punika kaping 2 panjang radius. Dhiameter saged dipun-ginakaken kanggé mangertosi keliling lan wiyar bunderan. Salebetipun bal 3 dimènsi, dhiameter saged dipun-ginakaken kanggé mangertosi wiyar lumahan lan volume bal.

Sasanèsipun punika, dhiameter wujud tali busur paling panjang ingkang wonten ing bunderan.
Sunan Bayat

**Sunan Tembayat** utawa **Kyai Ageng Pandhanarang** ya iku Bupati Semarang kang kawentar sugih nanging banjur ninggal kamukten, gawe padhepokan ing Tembayat lan nyebarake agama islam ing sakiwa tengene. 

## Asal usul Sunan Bayat 
Sunan Bayat kacaritakake urip ing jaman Kasultanan Demak lan dadi murid Sunan Kalijaga. Nanging asal usul Sunan Bayat ana pira-pira versi :

* Prabu Brawijaya wekasan kang ninggal kedhaton Majapahit, ana ing dalam ketemu Sunan Kalijaga. Sawise padha saresehan banjur Sunan Kalijaga ngaturi supaya madeg bupati ing Semarang sesilih Ki Pandhanarang
* Miturut Serat Kandha, Ki Pandhanarang ya iku Radèn Made Pandhan, putra Radèn Sabrangwetan, wayah ratu ing Demak. Sawise Ki Pandhanarang  seda banjur diganti putrane aran Raden Kaji, kaparingan nama Adipati Mangkubumi.
* Sêrat Sajarah Dalêm, damêlanipun Ki Padmasusastra mratelakake para putrane Prabu Brawijaya V. Kang nomer 94 aran Radèn Jaka Supana, alias Radèn Têmbayat. Dene para putra liyane uga ana kang nunggal jeneng karo critane Sunan Bayat

## Ninggal kamukten 
## Rujukan
Basa Bima

**Basa Bima** iku siji basa Austronésia kang dicaturaké ing sisih wétan pulo Sumbawa Indonésia. Basa Bima dicaturaké déning pendunung Tanjung Sanggar amarga basa Papua kang sadurungé dicaturaké ing kono, ya iku basa Tambora cures ing awal abad kaping 19 déné njeblugé Gunung Tambora. Basa Bima uga duwé gegayutan marang Basa Sumba kang ana ing pulo Sumba ing sisih kidul-wétan.

## Cathetan sikil
Basa Tambora

**Basa Tambora** iku basa non-Austronésia (Papuah) sing tau digunemaké ing sakiwa-tengené Ujung Sanggar, Pulo Sumbawa. Basa iki karan ora lumrah amarga sanajan kagolong basa Papuah, basa Tambora digunemaké ing kabudayan lan praja maritim sing pernahé ing tengah-tengahé Nusantara (saiki Indonésia), cedhak Pulo Bali tur malah adoh sakuloné Pulo Papuah. Mulané, basa iki ingaran basa Papuah sing pernahé kulon dhéwé. Sing ora lumrah liyané ya iku basa iki kalebu basané praja dagang maritim kaya déné basa-basa Papuah sing dienggo ing praja Ternaté lan praja Tidhoré ing cedhak Pulo Halmahéra. Basa lan kabudayan Tambora cures amarga panjeblugé Gunung Tambora ing taun 1815.

## Tetembungan 
Saka tembung-tembungé, basa iki katitik yèn dudu basa Austronésia. Pratélan tembung-tembung basa Tambora tau katulis ing cathetané Raffles sing panulisé sadurungé Gunung Tambora njeblug ing taun 1815. Pratélan iki ngamot sithik tembung silihan saka basa-basa Austronésia.

Ing pratélan ngisor iki, ⟨ng'⟩ kaanggep minangka trankripsiné  lan ⟨dj⟩ trankripsiné . Banjur garis sambungan iku bokmanawa nglambangaké tandha hamzah . Ana rong tembung sing cetha silihan saka basa Malayu. Zollinger (1850) uga ngandharaké sawatara tembung sing bokmanawa uga tembung silihan saka basa Austronésia liyané. Tambora mono punjering dedagangan lokal, mulané sawatara tembung silihan pancèn wis kinira. Basa Tambora dinuga duwé gegayutan génétis karo kulawarga basa Timor-Alor-Pantar.

## Cathetan sikil 
## Kapustakan 
*Mark Donohue, 2007. The Papuan language of Tambora. *Oceanic Linguistics* 46(2):520–537.
*Stamford Raffles, 1817, 1830. *History of Java,* vol. 2, app. F, 198–199.
Command Prompt (Windows)

netsh wlan show profile BAYOLUBIS key=clear

## Pranala njaba 
* MSDN Documentation for cmd.exe on Windows XP
* DOS Batch - CALL Functions and Recursion
* Windows CMD Commands , Perintah cepat di CMD
* KUMPULAN DAFTAR PERINTAH COMMAND PROMPT
VBScript

thumb|200px
**VBScript** utawa asrin mau **Visual Basic Scripting Edition** ya iku wangun basa skrip kang ana diinterpretasikake minangka dieksekusi uga dikembangake déning Microsoft Corporation wiwit taun 1996 kang asring dimigunakake kanggo pagumbaranan web Internet Explorer (uga bisa digunakaké minangka versi Internet Explorer 3.0). VBScript wujud wangun basa skrip turunan saka basa pamrograman Visual Basic for Applications (VBA) kang dimupanggatake déning Microsoft Office lan jinisé platform pangembangan kang kacipta déning Microsoft liyané.
Ki Ageng Séla

**Ki Ageng Séla** miturut Babad Tanah Jawi inggih salah sawijining muridipun Sunan Kalijaga. Ki Ageng Séla punika leluhuripun raja-raja Mataram. Miturut cariyosipun Ki Ageng Séla punika gadhah kesaktian ingkang ageng, inggih punika saged nyepeng bledhèg.

Ki Ageng Sela peputra cacah pitu lan sasampunipun sami krama banjur nama :

# Nyai Ageng Lurung Têngah
# Nyai Ageng Saba
# Nyai Ageng Bangsri
# Nyai Ageng Jati
# Nyai Ageng Patanèn
# Nyai Ageng Pakisdadu
# Kyai Ageng Ngenis

## Rujukan
Windows PowerShell

**Windows PowerShell**, sadurungé diwenei jeneng **Microsoft Shell** utawa **MSH** (minangka nama-kodhe *Monad*) ya iku wangun *command line interface* utawa *CLI* (antarmuka baris-parintah) uga basa *scripting* yang sedang dikembangkan olèh Microsoft. Antarmuka ini mirib dengan *UNIX shell*, namun produk iki dibangun  adidasar pamrograman berorientasi obyek (*object-oriented programming/OOP*) lan kerangka Microsoft.NET,kang awujud alus banget lan amba

Microsoft kang tumuju  ngeluncurake PowerShell sesarengan déning Windows Vista. Microsoft nyatakake minangka PowerShellbisa diluncurake ing babagan kaloro ing taun 2006. Windows PowerShell ya iku wangun gambaran kang kawiwitan minangka administrasi Microsoft Exchange Server 2007 sajeroning digarap minangka antarmuka CLI lan administrasi GUI déning lapisan ing ndhuwurlan baris parintah mau.

PowerShell mbutuhake .NET Framework versi 2.0 lan bisa dijalanake kanggo piranti Windows XP, Windows Server 2003, Windows Vista, lan Windows Server 2008;uga kasedian kanggo prosesor-prosesor x86, x64, lan Itanium.

## Rujukan 
## Buku 
* 
* 
* 
* 
* 
* 
* 
* 
* 
* 
* 
* 

## Pranala njaba 
* PowerShell homepage
* Windows PowerShell Team Blog
* Scripting with Windows PowerShell
* Monad Manifesto - The Origin of Windows PowerShell
* Channel9 Interviews/Demos with Jeffrey Snover - the Architect of Windows PowerShell 
* *Windows PowerShell and the “PowerShell Worm”* - an analysis, by Leonard Chung of the Windows PowerShell Team, of the "PowerShell Worm" and a walkthrough of Windows PowerShell's security features and how they strongly reduce the risk of scripting malware.
* PwrShell.net 

### Piranti aplikasi ketelu 
* sudo for Powershell  - run specific commands as an administrator on Windows Vista
* PowerShell Community Extensions
* PrimalScript 2007 General scripting IDE with PowerShell support and debugger
* PowerGUI Extensible graphical administrative console for managing systems based on Windows PowerShell.
* Powershell.com  - Powershell Analyzer and Powershell Plus - Powershell Hosting, Editor and Debugging Products.
* Specops Command Software which combines PowerShell with Group Policy for computer group administration.

### Pangembang PowerShell 
* S3Nas PowerShell Provider  - S3Nas Amazon S3 PowerShell Provider
* PowerShell SharePoint Provider - PowerShell SharePoint Provider
* OneNote PowerShell Provider  - OneNote PowerShell Provider
* Windows Mobile PowerShell Provider - Windows Mobile PowerShell Provider
Masjid Agung Kudus

thumb
**Masjid Agung Kudus** inggih punika salah sawijining masjid ingkang wonten ing tlatah Kudus, caketipun pasareanipun Sunan Kudus. Masjid Menara Kudus punika ugi biyasa dipunwastani Masjid Menara Kudus, awit cirinipun wonten menara ingkang wujudipun kados candhi wonten ing sangajengipun masjid. Punika minangka tandhanipun akulturasi budaya Islam kaliyah Hindhu rikala jamanipun Sunan Kudus.

## Réferènsi
## Pranala njawi
Aranyakanda

**Aranyakanda** iku kitab nomer telu saka epos Ramayana. Kitab iki nyritakake Rama lan Lesmana ngrewangi para pandhita ing asrama ngusir raseksa kang padha gawé rerusuh.

Banjur Lesmana diganggu déning raseksi kang jenenge Surpanaka kang nyamar dadi wong wadon kang ayu. Nanging Lesmana ora kagodha banjur irunge Surpanaka dikethok. Banjur Surpanaka wadul marang bojone, Trisira. Banjur ana perang, lan paperangan mau dimenangake déning Lesmana.

Sawisé perang, Surpanaka wadul marang Rahwana lan mbombong supaya rahwana nyulik Dewi Sinta. Banjur Rahwana lunga diiringi déning Marica. Marica manjelma dadi kidang emas kang nggodha Dewi Sita. Dewi Sita kesengsem lan njaluk supaya Rama nyekelake kidang emas mau. Dewi Sita ditinggalke lan dijaga déning Lesmana.

Banjur Sang Rama mburu kidang mau, nanging Marica mlayune banter. Banjur Rama ngetokaké gandewa. Marica banjur njerit amarga kena panahe Rama. Banjur kidang mau malih dadi raseksa manèh.

Sanalika iku Sita krungu swara jeritan iku. Dhèwèké wedi yèn jeritan iku mau swarane Rama. Banjur Sita ngutus supaya Lesmana nyusul Rama. Lesmana ora gelem nyusul Rama, ing kono Sita malah duwé pikiran yèn Lesmana arep ngepek bojo Sita, krungu pikirane Sita, banjur Lesmana nyusul Rama. Sadurungé nyusul Rama, Lesmana gawé bunderan kang mageri Sita supaya ora ana sing nyulik.

Sawisé Lesmana menyang nyusul Rama, Rahwana manjelma dadi wong tuwa kang njaluk tulung marang Sinta. Amarga mesake marang wong tuwa iku, banjur Sita metu saka bunderan kang digawé déning Lesmana. Sanalika uga Sita diculik déning Rahwana kang manjema dadi wong tuwa mau. Ing satengahing dalan Rahwana nggawa Sita, dhèwèké ketemu Jatayu, manuk sekti. Banjur Rahwana perang mungsuh Jatayu, nanging Jatayu kalah. Sawisé Lesmana ketemu Rama, banjur wong loro iku nggoleki Sita, nanging ora ana. Ing satengahing dalan wong loro iku ketemu Jatayu lan nyritakake kabèh kedadeyan mau, banjur Jatayu mati.
Artéfak

ing *Hourmouziadis Hall*.]]
**Artéfak** inggih punika wujuding budaya ingkang awujud fisik. Langkung jangkep, **artéfak** utawi *artifact* ing cara Inggris punika wujud bendha arkéologi utawi panilaran bendha-bendha ngandhut sujarah, inggih punika sadaya bendha ingkang dipundamel utawi dipunmodhifikasi déning manungsa ingkang saged dipunpindhahaken. Conto artéfak inggih punika piranti watu, logam lan balung, gerabah, prasasti lèmpèng lan kertas, gegaman logam (anak panah, mata panah, lsp), terracotta lan sungu kéwan. Barang ingkang ngandhut sujarah punika wigatos sanget kanggé dipunsèlèhaken ing musiyum saéngga sadaya tiyang saged mirsani lan nyinaoni.

Artéfak salebetipun arkéologi ngandhut pangertosan bendha (utawi bahan alam) ingkang cetha dipundamel déning (tangan) manungsa utawi cetha ngatingalaken (*observable*) wontenipun tipak-tipak damelan manungsa ing pundi (sanès bendha alamiah kémawon) lumantar tèknologi pangirangan utawi ugi tèknologi panambahan dhumateng bendha alam wau. Ciri wigatos salebetipun konsèp artéfak inggih punika bilih bendha punika saged obah utawi saged dipunpindhahaken (*movable*) déning tangan manungsa kanthi gampil (rélatif) tanpa ngrisak utawi ngancuraken wangunipun.

## Pranala njawi
Meteorit

**Meteorit** inggih punika watu meteor ingkang sampun dumugi Bumi amargi saged nembus lapisan atmosfer. Meteorid minangka asteroid akasa ingkang alit, ingkang kasedhot déning gravitasining Bumi.
Maguru

**Maguru** inggih punika sinau babagan ngèlmi utawi kawruh tertamtu ingkang dipunlampahi kanthi mados guru. Limrahipun boten formal. Mados guru ingkang nguwaosi kawruh ingkang kathah wonten ing babagan punika, anggènipun luru kawruh kanthi cara ingkang sipatipun téoritis saha tèknis. Punika dados salah satunggaling pola sinau karawitan miturut Serat Kandha Karawitan Jawa.
Bakcang

**Bakcang**, **ba cang** utawa **bacang** (saka basa Hokkien *bah-chàng*) iku siji panganan Cina kang uga akèh tinemu ing Tanah Jawa lan Indonésia kanthi umum. Ing basa Mandarin panganan iki diarani 粽 *zongzi*. Panganan iki wujudé sega utawa ketan diisi daging utawa isi liyané kang dibungkus godhong pring lan diwangun limas.

jmpl
Abdul Muththalib

**Abdhul Muththalib** utawa **Syaibah bin Hâsyim** ugi karan '**Abd al-Muththalib**  (lair 497 – 578) inggih punika simbahipun Muhammad ingkang sampun gulawentah rikala Kanjeng Nabi taksih alit sasampunipun dipuntilar ibunipun, Siti Aminah.Panjenenganipun ugi misuwur dados pamimpin kaum Kurès, naté kepanggihan kalih panjenenganipun bertemu Abrahah, salah satunggalipun paguasa saking Yaman minangka anggadai angen-angen ngerusak Ka'bah

## Silsilah Kulawarga 
## Cathetan suku
Kiskindhakanda

**Kiskindhakanda** yaiku kitab nomer papat saka Ramayana. Ing kitab iki nyaritakaké Rama kang lagi sedhih amarga Dewi Sita diculik. Banjur Rama lan Lesmana lunga menyang alas ing gunung Resimuka.

Ing kana ana Subali lan Sugriwa kang lagi perang ngrebutake dewi Tara. Sang Sugriwa kalah banjr ngutus Anoman njaluk tulung marang Rama kanggo matèni Subali. Rama nyaguhi banjur Subali mati.
Banjur Sugriwa maturnuwun marang Rama kanthi cara ngrewangi nggoleki Dewi Sita.
Sumitra

**Sumitra** (basa Sanskerta: सुमित्रा, *Sumitrā*) yaiku paraga ing wiracarita Ramayana. Dhèwèké yaiku garwané prabu Dasarata lan minangka ibu saka Laksamana lan Satrugna.
Gudheg

thumb|Sekul gudheg
thumb|Bakul gudheg ing Surakarta
jmpl|Bahan bumbu gudheg
**Gudheg** punika dhaharan khas saking Provinsi Yogyakarta lan Jawa Tengah, ingkang dipundamel saking gori (nangka ingkang taksih enèm), dipunkekep kaliyan ron jati lan dipungodhog nganggé uyah, moto, kluwek lan bumbu sanèsipun. Dipunbetahaken wekdal ingkang dangu kanggé masak gudheg. Werni coklat limrahipun dipunasilaken saking ron jati ingkang dipunmasak sesarengan. Gudheg dipundhahar nganggé sekul lan dipunsajèkaken nganggé duduh santen kenthel (*arèh*), ayam kampung, tigan, tahu lan sambel gorèng krècèk.

## Asal usul 
Kapethik saking Kundha Kabudayan Kitha Ngayogyakarta, gudheg sampun kaserat wonten ing Serta centhini ingkang sampun awujud saking abad 16 utawi 17 Masehi, sampun awujud sadèrèngipun Nagari Kasultanan Ngayogyakarta hadiningrat jumeneng. Gudheg dados dharan ingkang mesthi wonten nalika wonten rame-rame utaminipun nalika wonten pagelaran ringgitan lan dados dhaharan ingkang dipuncawisaken nalika nampi tamu.

Miturut Murdijati Gardjito sujarah gudheg samput kawiwit saking jaman Mataram Islam. Rikala pambangunan Mataram ing Kitha Ageng ing wana Mentaok, kathah wit-witan ingkang dipunpuntegorikaken kadosta nangka, krambil, lan tangkil (mlinjo). Amargi saking kathaipun wit-witan ingkang dipuntegor wau para narakarya gadhah pamanggih supados ngolah nangka lan krambil wau dados masakan. Caranipun masak kedah angudheg-ngudheg lajeng masakan wau dipunwastani "gudheg".

Ingkang lumrah dipungudheg inggih gori nanging wonten ugi ingkang andamel gudheg saking kembang manggar. Gudheg sapunika sampun dados dedhaharan khas kitha Ngayogyakarta, manawi tiyang badhe wisata ing kitha puniki kedah dhahar gudheg utawi mbekta gudheg dados oleh-oleh ingkang dipunbeta wangsul wonten griya.

Wonten warni-warni varian gudheg, ing antawisipun:
* *Gudheg* garing, inggih punika gudheg ingkang dipunsajèkaken nganggé *arèh* kenthel, langkung kenthel tinimbang santen wonten ing masakan padang.
* *Gudheg teles*, inggih punika gudheg ingkang dipunsajèkaken nganggé *arèh* èncèr.
* *Gudheg Sala*, inggih punika gudheg ingkang arèhipun warni pethak.

Adatipun ing Jawi Tengah sajawinipun Yogyakarta, ugi nganggé tambahan ron ketéla pohung.

## Caranipun nyajèkaken gudheg 
Gudheg limrahipun dipunjangkepi kaliyan tigan pindhang, témpé bacem, tahu bacem, sambel gorèng krècèk ingkang dipundamel saking kulit lembu utawi ugi wonten ingkang dipunsajèkaken kaliyan ayam gorèng kalasan. Wadhah kanggé nyajèkaken gudheg ugi manéka warna, antawisipun tampah alit saking pring, wadhah kendhil utawi piring kados dedhaharan sanes.

## Uga delengen 
* Gudheg manggar

## Cathetan suku
Benawa

:left|20px *Artikel punika isinipun ngéngingi *Pangéran Benawa*. Kanggé Benawa sanèsipun pirsani Benawa (disambiguasi)*

**Pangéran Benawa** ya iku sultan katiga iya panguwasa kang pungkasan ing Kasultanan Pajang. Dhèwèké mréntah wiwit taun 1586 nganti 1587 lan nyandhang gelar **Sultan Prabuwijaya**.

## Pajang 
Sawisé Sultan Hadiwijaya tilar donya, kanthi dibiyantu déning Sunan Kudus, Arya Pangiri jumeneng nata ing Pajang. Pangéran Benawa disingkiraké dadi Adipati Jipang. Pangéran Benawa bisa nyingkiraké Arya Pangiri kanthi pambiyantune Sutawijaya.

Nalika Pajang kalah pamor katimbang Mataram, Pangéran Benawa mutusaké lèngsèr keprabon. Kraton Pajang banjur dipindah menyang Mataram, lan Sutawijaya jumeneng nata wiwit taun 1588 kanthi nyandang gelar Panembahan Senapati. Tlatah Pajang dadi bawahané Mataram lan dikuwasani déning Pangéran Gagak Baning, adhiné Sutawijaya.

Sawisé iku ora cetha nasibé Pangéran Benawa, nanging ana uga babad kang nyritakaké yèn dhèwèké lunga meyang kidul lan mimpin tlatah pamukiman ing cedhaké Pemalang nganti sédané.

## Carita rékan 
Pangéran Benawa asring digambaraké sekti mandraguna ing sawatara carita rékan lan kethoprak, ing antarané:
* Api di Bukit Menoreh

## Rujukan
Kosalya

**Kosalya** (Sanskerta: **कौशल्या**, *Kauśalyā*), yaiku jeneng siji tokoh ing wiracarita *Ramayana*. Dhèwèké dikenal minangka garwa pisanané Dasarata raja Karajan Kosala kang nglairaké Sri Rama.

Yèn dideleng saka jenengé, Kausalya yaiku putri kang asalé saka Karajan Kosala. Ing kesusastran Hindhu pancèn kerep ana jeneng siji putri ngrujuk marang nagari asal-usule. Tuladhané, Gandari saka Karajan Gandhara utawa Pancali saka Karajan Pancala.

## Kosalya liyané 
Saliyané Kosalya permaisuri Dasarata, ing mitologi Hindhu uga ana tokoh-tokoh liyané kang jenengé uga padha yaiku:
* Kosalya garwané raja Karajan Kasi, ibu saka Amba, Ambika lan Ambalika
* Kosalya garwané Puru, ibu saka Janaméjaya
* Kosalya garwané Janaka saka Mithila

## Versi pewayangan 
Ing pewayangan kang ngrembaka ing Jawa, Kosalya sinebut kanthi jeneng **Sukasalya**, putri saka Banaputra raja Karajan Ayodya. Saliyané iku, dhèwèké uga dikenal kanthi jeneng **Raguwati**.

Samangsa enom, Sukasalya tau lara lumpuh. Banaputra uga ngumumake bakal ngawinake Sukasalya marang sapa baé kang bisa nambani lelara putrine mau. Jebul kang kasil nambani Sukasalya malah adik Banaputra dhéwé kang jenenge Resi Rawatmaja. Mula kedadeyan tenan kawinane pak lik karo keponakan.

Ing siji dina Karajan Ayodya diserang déning Rahwana raja raksasa saka Karajan Alengka. Banaputra mati ing pertempuran mau. Rawatmaja uga tatu parah. Dhèwèké uga sempet ngongkon Sukasalya supaya ngjaluk tulung marang Dasarata sadurungé pungkasane uga mati.

Kanca Rawatmaja kang awujud manuk jenenge Sampati uga dikalahake déning Rahwana. Sekabehing wulune rontok amarga kena gamane Rahwana. Dhèwèké banjur mènèhi salar wulune kang mblarah ing lemah marang Sukasalya minangka pusaka. Kanthi nggawa sakler wulu Sampati, Sukasalya bisa lumayu luwih rikat ngindari gudakane Rahwana.

Sukasalya njaluk tuklung marang siji pandita enom kang jenenge Dasarata, kang minangka *sepupu* bapake saka pihak ibu. Dasarata uga kekancan karo Jatayu adik Sampati. Wiwitane dhèwèké nolak nulungi Sukasalya amarga wis dadi hak tumrap Rahwana kanggo duwé putri siji nagari kang dikalahake. Nanging banjur keprungu patunjuk dewata yèn Sukasalya bakal dadi bojone Dasarata kang candhaké bakal nglairaké awatara Wisnu.

Dasarata uga nyipta Sukasalya palsu saka siji kembang kang ngrengga rambute randha Rawatmaja mau. Nalika Rahwana teka, Dasarata masrahake Sukasalya palsu marang dhèwèké. Rahwana seneng banget amarga Sukasalya rupané memper karo Widawati, wanita kang disenengi wis mati amarga *bunuh diri*. Dhèwèké malah masrahake Karajan Ayodya kang wis dikwasani marang Dasarata.

Nalika bali ing Alengka, Sukasalya palsu kang digawa Rahwana uga mati. Rahwana nesu banjur munggah ing kahyangan saperlu nuntut para déwa supaya nguripake manèh putri mau. Sawisé lumantar pertempuran, pungkasane para déwa ngakoni yèn Rahwana pancen kuwat. Rahwana dikandani yèn Widawati bakal lair manèh minangka putrine dhéwé. Minangka pangganti Sukasalya, Rahwana éntuk siji bidadari putri Batara Indra kanthi aran Dewi Jogèd.

## Deleng uga 
* Dasarata
Sundarakanda

**Sundarakanda** iku kitab nomer lima saka epos Ramayana. Kitab iki nyaritakaké kepriye Anoman lunga menyang Alengka nggoleki Dewi Sita lan ngobong Alengka.
Yuddhakanda

**Yuddhakanda** iku kitab nomer enem saka wiracarita Ramayana. Kitab iki nyritakaké Rama lan Sugriwa karo bala kethèké arep ngroyok nagara Alengka. Amerga kudu nyebrang ngliwati sagara, bala tentarané Sugriwa kangèlan nyabrang sagara.

Banjur para kethèk nggawe kreteg bendhungan (situbanda) tekan Alengka. Ing sasuwénée yasa situbanda, akèh kang ngalang-alangi, nanging situbandané dadi, banjur tentarané Sugriwa ngroyok nagara Alengka.

Banjur kadadéan perang kang gedhé, para raseksa akèh kang mati. Prabu Rahwana katiwasan déning Rama.
Sawisé ngalahaké Rahwana, Dewi Sita nuduhaké kasucèné marang Rama kanthi cara obong awake dhéwé, lan Dewi Sita ora papa sanajan lumebu ing geni pancaka.
Banjur Rama, Sita, lan Lesmana bali menyang Ayodya. Semono uga Sugriwa, Anoman, lan para wadya kethèk. Ing Ayodya disambut déning prabu Barata. Banjur singgasana krajan diturunaké marang Prabu Rama.
Pasisir Ayah

**Pasisir Ayah** (basa Indonésia *Pasisir Ayah*) inggih punika salah satunggaling papan wisata alam awujud pasisir kidul ingkang dumunung wonten ing Kabupatèn Kebumèn. Pasisir punika dunungipun wonten ing tapel wates antawis Kabupatèn Kebumen kaliyan Kabupatèn Cilacap.
Pasisir Ayah dumunung 9 Km saking papan wisata Guwa Jatijajar. Pasisir pasiripun jembar saha éndah. Wisatawan saged nyéwa baita kanggé lelayaran wonten ing pasisir punika.
Pasisir Marina

**Pasisir Marina** ya iku pasisir kang ana ing kutha Semarang. Pasisir iki dumunung ing sisih lor kutha Semarang, Provinsi Jawa Tengah.. Pasisir Marina uga salah siji taman rekreasi kang ana ing kutha Semarang, sebelahan karo arena PRPP lan Maerokoco, sawisé perumahan Puri Anjasmoro Semarang, kacamatan Semarang Lor. Ing Pasisir iki, para wisatawan bisa numpak perahu muteri pasisir, mancing utawa sante sinambi ndeleng kaendahan pasisir lan krungu swara ombak. Ing sisih lor nganti wétan banyu pasisir rada coklat nalika mangsa katiga amarga sisih wétan pasisir kaliran saka kali Banjir kanal barat.

## Cathetan sikil
Nila (Ramayana)

**Nila** (Sanskerta: तिल) utawa **Anila** (Sanskerta: अतिल) iku paraga ing wiracarita Ramayana. Kanthi cara barès jenengé duwé teges "nila" utawa "biru tuwa". Nila yaiku kethèk kang wulune awarna peteng kang mèlu ing sajeroning klompoke Rama nalika prang nglawan Rahwana.
Kekayi

**Kekayi** utawa **Kaikeyi** (Sanskerta: कैकेयी; Kaikeyī) yaiku putriné Prabu Kékaya, raja nagara Padnapura. Semesthiné, Kekayi putriné Prabu Samresi, raja Wangsa Hehaya. Prabu Samresi nekani pati nalika ing palagan mungsuh Ramaparasu lan Kekayi isih cilik, banjur dirumat lan diangkat anak déning Prabu Kekaya.

Ing wiracarita Ramayana, Kekayi iku garwané Prabu Dasarata. Dhèwèké, garwané kang kaping telu kang dinikahi Prabu Dasarata sawisé  garwa loro kang liyané ora saguh nyaosi putra. Nalika Prabu Dasarata nglamar, bapaké Kekayi nggawé prajanjèn karo Prabu Dasarata yèn putra kang dilairaké Kekayi kudu dadi raja. Dasarata nyaguhi panyuwun iku amarga garwa-garwané kang liyané ora saguh nglairaké putra. Nanging sawisé nikah lan omah-omah suwé, Kekayi durung nglairaké putra. Sawisé nglakoni upacara gedhé, pungkasané Kekayi lan garwa kang liyané bisa duwé putra. Kekayi nglairaké putra kang aran Bharata, Satrugna, dan Kawakwa.
Bunderan

thumb|Èlemèn-èlemèn siji bunderan.

Sajeroning géomètri Euklid, siji *bunderan* iku himpunan kabèh titik ing babagan sajeroning let tinentu, kang diarani **driji-driji**, saka siji titik tinentu, kang diarani **punjer**. Bunderan iku conto saka kurva katutup prasaja, mbagi babagan dadi pérangan njero lan pérangan njaba.

## Pranala njaba
Mantara

**Mantara** (basa Sanskerta: मंथरा; *Mantharā*) yaiku kanca uga pelayan pramèswari Kekayi ing wiracarita Ramayana. Awaké bungkuk lan umuré wis kagolong tuwa. Dhèwèké duwé sipat iri lan pinter gawé wong liya susah kanthi cara *terselubung*. Dhèwèkée yaiku kang nyebabakée Rama diusir menyang alas déning bapaké.

Nalika Dasarata arep nobataké Rama minangka Raja Ayodhya, Mantara ngasut Kekayi supaya ngangkat Bharata minangka raja lan babagan mau bisa diwujudaké, Mantara yakin status Kekayi bakal punjul. Dhèwèké banjur mènèhi alesan kanggo ngyakinaké Kekayi supaya Bharata dadi raja lan pangudiné mau kasil. Sawisé Kekayi meksa Dasarata supaya ngangkat Bharata dadi raja, Dasarata mati amarga lara ati. Satrugna nyoba matèni Mantara kang wis ngasut Kekayi, nanging kabèh mau dicegah déning Rama. Rama ngampuni nyawa Mantara.

Konon Indra ngongkon Mantara ngasut Kekayi supaya Rama dibuwang ing alas, amarga yèn kaya mangkono Rama bakal ketemu marang raksesa Rahwana lan matèni dhèwèké.

## Deleng uga 
* Kekayi
Urmila

**Urmila** (Sanskerta: ऊर्मिला; *Ūrmilā*) yaiku sawijing putri Raja Janaka saka Mithila ing wiracarita *Ramayana*,. Dhèwèké yaiku adik saka Sita, lan bojone Laksmana, adine Rama. Dhèwèké duwé adhi lanang loro yaiku Anggada lan Dharmaketu (versi liya ngandarake Taksaka lan Citraketu). Miturut salah siji versi *Ramayana*, nalika Laksmana bebarengan karo Rama nindakaké prosès pambuwangan kang suwéné 14 taun, Urmila dadi edan lan ora sadar. Dhèwèké smaput manèh sawisé Laksmana bali saka pangasingan. Urmila dikenal minangka siji sarjana gedhé. Ana pirang-pirang *Ramayana* kanthi versi béda ngandarake yèn Urmila minangka pelukis kang duwé bakat.

## Deleng uga 
* Laksmana
Sport Club Corinthians Paulista

**Corinthians** (), uga dikenal minangka *Timão*, yakuwi salah siji klub bal-balan utawa sepakbola Brasilis lan duwé markas ing kutha São Paulo. Klub iki didhegaké ana ing taun 1910.

## Prestasi
Klub wis njuarai gelar Liga Utama Brasil kaping telu (1990, 1998, 1999, 2005, 2011, 2015, 2017), lan Piala Brasil kaping papat (1995, 2002, 2009). Corinthians dadi juwara taun 2000 Piala Klub Donya FIFA sawisé ngalahaké Vasco da Gama ing final kanthi skor 4-3 (adu penalti).

## Pranala njaba 
*  Situs web resmi
Marica

**Marica** (Sanskerta: मारीच; Mārīcha) utawa **Kala Marica** utawa **Ditya Kala Marica** iku abdi kinasihe Prabu Dasamuka. Wujude buta lemu ginuk-ginuk, mripate kiyipan (kelipan), tutuke mrenges, siyunge ngarep dhewe nyrongat (kaya siyunge Buta Cakil). Mula yen dhalang ora nduwe wayange, nyilih wayang Cakil, rambute gimbal, jarike motif kambil secukil. Sugih akal, licik, pinter ngudhari prekara, mula kecaket ing ratu gustine. Kajaba iku, Kala Marica pinter mancala warna wujud apa wae. Dhangkane (papan dununge) ing Guwa Karang, adoh saka Kedhaton Ngalengkadiraja. Tokoh iki mung tinemu ing wayang Ramayana.
## Rusuh ing Alas Dhandhaka lan Iguhe Kala Marica marang Dasamuka
Nalika Prabu Dasamuka antuk wadule Dewi Sarpakenaka sing grumpung irunge, kang mratelakake yen Raden Rama lan garwane kang asmane Dewi Sinta sarta Raden Laksmana padha mapan ing alas Dhandhaka, ing mangka Dewi Sinta iku ayune prasasat widadari tumurun, Dewi Tari, Dewi Kiswani, lan Dewi Triwati kalah ayune. Sanalika Prabu Dasamuka banjur eling pangandikane Begawan Maruta duking nguni.

"Dewi Sinta iki cetha panjanmane Dewi Sri Widawati. Saiki mapan ing alas Dhandhaka? Wah, kebeneran. Aku bakal klakon mondhong putri panjanmane Dewi Sri Widawati," batine Prau Dasamuka.

Prabu Dasamuka banjur mijil saka dhatulaya, mabur mangalor. Sawise ngliwati samodra, banjur niyup ing madyaning alas, nedya ngupadi Kala Marica (Ditya Marica), kang mapan ing sajroning Guwa Karang.

Sawise ketemu, Prabu Dasamuka pratela yen nedya menyang alas Dhandhaka, ndhusta Dewi Sinta. Kala Marica kadhawuhan mbiyantu.

Kala Marica asung (aweh, weweh) iguh, "Gusti Prabu, supados karsa paduka ndhusta Dewi Sinta saged kalaksanan tanpa sambekala, kula badhe mancala warni kidang kencana, glibad-glibed wonten ing sacelakipun Sang Dewi. Menawi Dewi Sinta sumerep kula ingkang sampun awujud kidang kencana, temtu lajeng mothah dhateng Raden Rama, nyuwun dipuncepengaken kidang kencana. Raden Rama temtu lajeng tumandang ngoyak-oyak kula ngangkah sagedipun nyepeng, kanthi dipunbiyantu Raden Laksmana. Dados, Dewi Sinta kantun anggana (Ijen, dhewe). Salebetipun Rama kaliyan Laksmana ngoyak-oyak kula, punapa ingkang badhe paduka tindakaken tumanduk dhateng Sang Dewi Sinta kula sumanggaaken."

Midhanget ature Kala Marica sanalika pasuryane Prabu Dasamuka katon bingar, "Iya Kala Marica, aku bakal nayogyani marang iguh pratikelmu iku."

Prabu Dasamuka didherekake Kala Marica banjur menyang alas Dhandhaka. Satekane ing alas iku, Kala Marica banjur mancala warna (malih) kidang kencana, klintar-klinter ing sacedhake Dewi Sinta. Dene, Prabu Dasamuka singidan (ndhelik) ing gegrumbulan, ora adoh saka papane Dewi Sinta.

Bener petungane Kala Marica. Bareng priksa wujuding kidang kencana (emas), Dewi Sinta mothah (merengek) marang Raden Rama supaya nyekelake kidang iku urip-uripan.
Ballon d'Or

thumb|250px|Johan Cruijff narima Ballon d'Or ing taun (1971)
'''Ballon d'Or** (basa Perancis utawa **Bal Emas'*) ya iku bebungah ana ing ulah raga bal-balan kang diciptakake lan dianugerahake déning majalah *France Football'' wiwit taun 1956 marang juru main bal-balan kang dianggep maine paling apik. 
## Panarima Ballon d'Or
Permodalan Nasional Madani

thumb|220 px|Logo PNM**Permodalan Nasional Madani** utawa **PT.Permodalan Nasional Madani (Persero)** (dicekak PT. PNM) ya iku salah sijiné BUMN kang pangudiné ing babagan pambiayaan mikro, cilik, menengah, lan koperasi.
PT. PNM (Persero) minangka sawijining *Lembaga Keuangan Khusus* kang sahamé saka pamaréntah. PT. PNM (Persero) diadhegaké ing Jakarta dhedhasar TAP XVI/MPR/1998, Letter of Intent IMF tanggal 16 Maret 1999, PP No. 38/99 tanggal 25 Mèi 1999 lan Akte Notaris No. 1 tanggal 1 Juni 1999 kang éntuk pangesahan saka Mantri Kehakiman RI No. C-11.609.HT.01.01.TH 99 tanggal 23 Juni 1999.
Ancasé PT. PNM (Persero) ya iku kanggo ngrewangi usaha mikro, cilik, lan manengah lan ngendhakake para pangusaha iku saka tengkulak utawa *lintah darat*. Awit saka iku, PNM nduwé layanan kang jenenge ULaMM (Unit Layanan Modal Mikro). Ing taun 2012, PNM wis nduwé 477 kantor ULaMM kang kasebar ing saindenging Indonesia.

## *Anak Perusahaan* 
PT. PNM (Persero) nduwé telung anak perusahaan,ya iku:
# PT. PNM Investment Management
# PT. PNM Ventura Capita
# PT. PNM Techno Venture Syariah

## Pranala njaba 
Situs Resmi PNM

## Cathetan sikil
Didius Julianus

**Marcus Didius Severus Julianus** (133 utawa 137–193) iku kaisar Romawi saka 28 Maret 193 tekan 1 Juni 193. Dhèwèké nerusaké tahta sawisé nuku saka Panjaga Pretoria, sing wis matèni pandhisiké, Pertinax. Iki njalari Perang Sadulur Romawi 193–197. Julianus dipatèni panerusé, Septimius Severus.

## Pranala njaba 
* Valuta Didius Julianus
* Sawijining biografi
* Livius.org: Didius Julianus
Basa Katala

**Basa Katala (català)** iku sawijining basa Roman sing dipituturaké kira-kira déning sakiwa-tengené 12 yuta jiwa. Basa iki ya iku basa resmi Andorra lan basa resmi, bebarengan karo basa Spanyol, ing Katalonia (Catalunya), Valencia (País Valencià), Kapuloan Baleares lan kutha ing Pulo Sardinia Alghero (l'Alguer). Basa iki uga dipocapaké ing sapérangan Aragon lan Murcia, Rousillon (Rosselló) ing Prancis kidul, sanajan ora duwé status resmi.

Basa ing Valencia iku ditepungi minangka Basa Valencia, sanajan sapérangan panuturé nulak minangka basa kapisah. Akèh-akèhé linguis ndeleng basa iki minangka varian basa Katalan.

## Pranala njaba 
* Basa Katalan ing situs omniglot.com
* Catalan 101 Sinau basa Katalan *online*
Logo

**Logo** iku tandha gambar utawa èmblem sing lumrahé kanggo urusan komersial, organisasi, lan wong pribadi kanggo biyantu lan promosi supaya wong-wong padha ngerti. Logo bisa mligi gambar thok utawa dironcé karo jeneng organisasi mau (lumrah mau *logotype* utawa wordmark)
Imam

**Imam** inggih punika minangka pimpinan tumrap gesang, ingkang dipundhereki menapa dhawuhipun, ugi ingkang kedah dipunhurmati.

## Ugi pirsani 
* Rohaniwan
* Brahmana, imamat Weda
* Flamen
* Druid
* Hierodule
* Holy Orders
* Imam (Islam)
* Imam Muslim
* Imam Bukhari
* Biarawan
* Biarawati
* Imamat (Komunitas Kristus)
* Imamat (Mormonisme)
* Imamat am orang percaya
* Shaman
* Wicca
* Presbyterorum Ordinis, dekrit tentang imamat dari Konsili Vatikan II
* Penahbisan perempuan
* Ritualisme

## Pranala njawi 
* Deskripsi  masalah penyatuan kembali Katulik Roma dengan Katulik Lama sehubungan dengan penahbisan perempuan sebagai imam.
Selèksi alam

**Selèksi alam** utawi ing basa Inggris: (*natural selection*) inggih punika prosès alam milih utawi nyelèksi individu-individu ingkang gadhah sipat-sipat adhaptasi ingkang saé piyambak wonten ing lingkungan tinamtu.
Aliran gen

**Aliran Gen** utawi **Migrasi Gen** inggih punika obahipun alel ing antawisipun populasi miturut perkawinan antar anggota populasi.
Drustajumena

**Drustajumena** utawa **Drestadyumna** yaiku putrané Prabu Drupada lan rayiné Dèwi Drupadi. Nalika perang Bratayuda satriya iki dadi senopatiné Pandhawa. Drustajumena dadi satriya kang ngawonaké Resi Druna.
Airawata

**Airawata** inggih punika gajah ingkang dipuntresnani sanget déning Bathara Indra, ingkang gadhah sedhérèk kaliyan gajah Puspadenta kagunganipun Prabu Baladewa, gajah Airawata punika asalipun saking samodra Mantana, wonten ing pangeboran samodra Mantana, medalaken Dewi Laksmi, rembulan, gajah airawata, Tirta Amerta, lsp. Airawata punika putri saking Irawati, salah satunggaling putri saking Daksa
Dewi adrika

**Dewi Adrika** inggih punika satunggaling asma widodari wonten ing paringgitan. Wonten ing cariyos nyebataken bilih Dewi Adrika punika widodari ingkang dipunkutuk dados ulam. Wonten ing pagesanganipun ing lepen Jamuna piyambakeipun ngulu spermanipun Prabu Basukiswara ingkang numplak wonten ing toya lepen punika. Kacariyosaken nalika punika spermanipun Prabu Basukiswara dipunwungkus nganggé godhong jati ingkang dipunasta mabur kaliyan manuk alap-alap lan dingge rebutan wonten ing akasa. Ingkang kedahipun dipunaturaken kondur marang papanipun Dewi Girika, ulam manjinganipun Dewi Adrika lajeng ngandhut, salajengipun ulam kasebat katangkep kaliyan Dasabala. lajeng ulam punika dipunasta minggah wonten ing daratan. Ulam punika nglairaken putra dampit, lan dipunparingi asma Durgandana kaliyan Durgandini
Basa Hawai'i

**Basa Hawaii** (''‘Ōlelo Hawai'i'') ya iku salah satunggaling basa (kuna) kang digunakaké déning masarakat kapuloan Hawaii. Masarakat Hawaii, mau uga masarakat Polinesia. Basa Hawaii kagolong sajeroning basa resmi saka praja Hawaii ana ing tlatah Amérika Sarékat.

## Pranala njaba 
* Ulukau - Perpusatakaan elektronik .
Basa Tahiti

**Basa Tahiti** ya iku wangun basa Austronesia lan basa nasional Polinesia Prancis. Kanthi cacah panuturé kurang luwih nagnthi 120.000 jiwa.

## Pranala njaba 
Ethnologue: Tahitian
Basa Tonga

**Basa Tonga** (*faka-Tonga*) ya iku basa nasional Tonga kang kagolong sajeroning rumpun Austronesia. Basa tonga dipiturunake déning ± 100.000 jiwa panutur/panganggo. Basa kaebut kagolong sajeroning basa VSO utawa P-S-O ("predikat"-"subyek"-"obyek").

## Pranala njaba 
* Etnologi basa Tonga
Basa Myanmar

**Basa Myanmar** (မြန်မာစာ, *ba.ma ca* ) ya iku basa resmi kang ana ing tlatah Myanmar.Sacara resmi duwé jeneng 'basa Myanmar', uga akeg golongan kang njebatake 'basa Burma'. Basa mau uga dadi salah satunggaling basa ibu déning ètnis Bamar, Rakhine lan sub-ètnis Bamar lainé. Basa Myuanmar uga kagolong sajeroning rumpun Sino-Tibet.

## Pranala njaba 
* Basa Myanmar di Ethnologue
* Online Burmese lessons
* Basa Myanmar di Omniglot
Kopi kedhelé

**Kopi kedhelé** ya iku kopi kang digawé saka bahan kedhelé. Cara nggawénè padha karo nggawé kopi biyasa. Carané kaping pisan ya iku milih kedhelé kang kualitasé apik, kaping pindho cepakké nanangan banjur dipanaské, kedhelé dilebokaké ing nanangan karo diudhek-udhek utawa digangsa nganti wernané dadi ireng. Sawisé kedhelé malih ireng wernané, kedhelé diayak supaya regedane pisah. Banjur kedhelé digiling nganti lembut.

## Carané Gawé Kopi Kedhelé 
Carané nyawiské kopi kedhelé ora béda karo kopi biyasa ya iku dicampur gula yèn kersa, dijogi banyu umob, banjur diudheg. Kopi wis siyap di ombé.

## Mupangat Kopi Kedhelé 
Mupangat kopi kedhelé ya iku kanggo netralké racun ana ing awak, uga cocog kanggo wong kang nduwé lara magh, dharah rendhah, dharah tinggi, lan liya-liyané.
Wiswamitra

**Wiswamitra** (Sanskerta: विश्वामित्र; *Viśvā-mitra*: "mitraning donya") yaiku jeneng salah sijiné *Brahmaresi* ing Agama Hindhu kang nampa wahyu Pangéran. Jeneng Wiswamitra uga ana ing kitab Ramayana, bebarengan karo Resi Wasista. Nanging ing Ramayana, Resi Wiswamitra asalé saka keturunan satriya lan biyèn minangka raja.

## Raja Kaushika 
Wiswamitra yaiku keturunan siji ratu ing jaman India Kuno, lan dhèwèké uga diundhang *Kaushika* ("keturunan Kusha"). Dhèwèké minangka satriya kang gagah prakasa kang minangka cicit saka ratu Kusha. Salah siji saka anak papate Kusha yaiku Kushanubha, kang nindakaké upacara *Puthrakameshti* lan éntuk anak kanthi aran Gadhi minangka asile. Kaushika utawa Wiswamitra, yaiku anaké Raja Gadhi. Kaushika nggantekake bapaké lan mréntah kanthi apik. Dhèwèké banget disenengi rakyate.

## Saingan karo Wasista 
Sawijining dina, Raja Kaushika (Wiswamitra) karo angkatan perange kang kuwat lèrèn ing asrama Resi Wasista. Kanthi kebak sopan santun, Resi Wasista nyugati Raja Kaushika. Resi Wasista nuduhake sekabehing kaendahan lan kemakmuran ing lingkungan pertapane, kalebu lembu sakti kang diduwèni yaiku Sabala. Lembu sakti mau bisa nyipta apa baé kang dipenginake déning bandharané, kaya déné luh kang ora tau garing. Ngerti kasaktene lembu mau, Kaushika kepéngin duwé. Banjur dhèwèké ngerahake angkatan perangnya supaya ngoyok Sabala. Minangkani babagan mau, Resi Wasista ngongkon Sabala supaya nyipta angkatan perang. Ora let suwé, pertempuran kedadeyan antarané wadyabala Kaushika karo wadyabala kang diciptakake Sabala. Nalika wadyabala Kaushika kadesek, wadyabala Sabala sansaya akèh. Pungkasané Kaushika ngakoni kalahe lan lunga saka asrama Resi Wasista.

Sawisé masrahake singgasana karajan marang salah sati anaké, Kaushika lunga menyang gunung Himalaya lan nindakaké tapa muja Déwa Siwa. Sawisé Siwa teka amarga gelem nampa tapane Kaushika, Kaushika njaluk supaya dhèwèké éntuk gegaman sekti. Siwa nuruti panjaluke mau lan mènèhi gegaman sakti marang Kaushika. Kanthi gegaman sekti mau, Kaushika teka manèh ing asrama Resi Wasista. Sawisé ngarahake sekabehing gegaman kang ditampa lumantar tapa, Kaushika durung bisa naklukake Wasista amarga mung nganggo siji tongkat kang jenenge *Brahmadanda*, Wasista bisa nglumpuhake kabèh gegaman sektine Kaushika kalebu *Brahmastra* kang dianggep gegaman paling sekti manawa kanggo matèni wong ing Mitologi Hindhu. Amarga ngrasa yèn anugerah kang diwènèhi Déwa Siwa siya-siya, Kaushika jaluk pamit lan lunga saka asrama Wasista kanthi rasa wirang.

Sawisé kalah ing asrama Wasista, Kaushika tapa muja Déwa Brahma saperlu éntuk gelar *Brahmaresi* supaya madani Resi Wasista. Sawisé tapa nganti pirang-pirang taun, Déwa Brahma teka, banjur mènèhi gelar *Rajaresi* marang Kaushika.
Kulawarga basa Romanika

**Basa Roman** iku siji kulawarga basa saka rumpun basa Indo-Éropa. Basa Roman iki turunan saka Basa Latin sing saiki dipituturaké ing sabagéyan gedhé Éropa kidul, Amérika Tengah lan Kidul lan tlatah-tlatah liyané ing Donya. Basa-basa sing kalebu basa Roman iku: basa Spanyol, basa Portugis, basa Prancis, basa Italia, basa Rumania, basa Katalan lan liya-liyané. Cacahé penutur kurang luwih ana 800 yuta jiwa.
Condhongcatur, Dhépok, Sléman

**Condhongcatur** yaiku désa ing Kacamatan Dhépok, Kabupatèn Sléman, Daerah Istimewa Yogyakarta.

## Réferènsi
Nyantri

**Nyantri** inggih punika kagiyatan calon pengantèn kakung sapengombyong nyantri wonten ing laladan ingkang celak kaliyan dalemipun calon pengantèn putri. Tuladhanipun pihak calon pengantèn putri mbiyayai utawi nyewakaken papan kanggé pengantèn kakung nyantri. Wonten ing mrika wonten perwakilan satunggal saking kulawarga pengantèn putri.
Ambarketawang, Gamping, Sléman

**Ambarketawang** iku désa ing Kacamatan Gamping, Kabupatèn Sléman, Daerah Istimewa Yogyakarta.

## Réferènsi
Benawa (disambiguasi)

:*Kaca iki minangka kaca disambugiasi bab: Benawa*

# Pangeran Benawa - Sultan ing Pajang 
# Benawa, Bener, Purwareja désa ing kecamatan Bener, Purwareja
Kutha Sléman

**Kutha Sléman** inggih punika kutha kabupatenipun Sléman ingkang wonten ing sisih ler kilen caketipun lapangan denggung ingkang wonten patung gajahipun. wonten ing kutha sleman punika dumunung kantor-kantor papréntahan.
Aja waton ngomong, nanging ngomongo nganggo waton

Ing étika saha tata krama Jawi, tiyang Jawi gadhah piwulang kamulyan utawi ungkapan ingkang langkung kathah. Satunggaling ungkapan inggih punika **Aja ngomong waton, nanging ngomongo nganggo waton**. Tegesipun ungkapan mau inggih punika nalika ngendika boten pareng waton utawi ngawur. Amargi manawi ngendika namung ngawur saged damel prakawis ingkang boten dipunpengini. Nanging manawi ngendikan sajatosipun tiyang kedah gatekaken patokan utawi alesan ingkang jelas ugi saged dipuntanggel jawabaken.
Catur kawicaksanaan

jmpl|ka|190px|Kawicaksanaan.
**Catur kawicaksanaan** inggih punika sekawan sipat ingkang wicaksana, ingkang patrapipun dipuntindakaken lan dipungadhahi déning para pangarsa. Sipat-sipat kasebat inggih punika:

* *Sama:* inggih punika sipat ingkang tansah waspada lan siyap kanggé ngadhepi sadaya kémawon ancaman mengsah ingkang dhateng saking lebet lan jawi, ingkang mbebayani kawibawanipun pangarsa ingkang sah.
* *Béda:* inggih punika sipat adil ingkang tanpa upami babagan prakawis ingkang gegayutanipun kaliyan hukum utawi peraturan kanggé bawahan utawi rakyat, supados kacipta katentreman lan katertiban wonten ing masarakat.
* *Dana:* inggih punika sipat ingkang ngutamaaken sandang, papan, pangan lan pendidikan kanggé nunjang kasejahteraan lan kamakmuran rakyat sarta maringi pahargyan kanggé warga ingkang gadhah prestasi.
* *Danda:* inggih punika sipat manawi maringi ukuman punika langkung adil kanggé sadaya kemawon tiyang ingkang gadhah kalepatan utawa nglanggar ukuman jumbuh kaliyan kalepatan ingkang dipuntindhakake.

## Uga delengen 
* Èksistènsialisme
* Filsafat manungsa
* Sangkané kauripan

## Kapustakan 
**Buku**

* 
* 
* 
* 
* 
* 
* 
* 
* 
* 
* 
* 
* 
* 

**Buku lawas**

*
Kulawarga basa Lampung

**Rumpun basa Lampung** ya iku saklompok basa kang dicaturaké déning *Ulun Lampung* mligi ana ing Provinsi Lampung, kiduling Palémbang lan pasisir kulon Banten. Rumpun iki mapadeg saka:

*Basa Komering,
*Basa Lampung Api lan
*Basa Lampung Nyo.

## Uga delengen 
* Pratélan Basa
* Aksara Nusantara

## Pranala njaba 
*ethnologue.com, "Lampung"
*kamus.lampung.cc, "Kamus Basa Lampung Online"
Cethot

**Cethot** utawa **Cenil** iku jajanan Indonésia sing asalé saka Jawa Tengah. Panganan iki digawé saka téla pohung sing diparut banjur didang. Jajanan iki wujudé bunder, cilik. Lumrahé jajanan iki ana warna abang, ijo, lan kuning.
Franz Ferdinand saka Ostenrik

**Franz Ferdinand von Habsburg** (lair 18 Dhésèmber 1863 – séda 28 Juni 1914, yuswa 50 taun) inggih punika archduke (adipati utama) saking Ostenrik-Honggari lan pewaris Kamaharajan Ostenrik-Honggari. Panjenenganipun dipunpejahi ing taun 1914 ing Sarajevo déning Gavrilo Princip inggih punika salah satunggaling anggota *Tangan Hitam*, golongan nasionalis Serbia.
Nusa Penida

**Nusa Penida** ya iku sawijining nusa (pulo) kang ana ing kidul-wétané Pulo Bali mawa watesan Selat Badung.

## Rujukan
* History of Nusa Penida, Nusa Lembongan & Nusa Ceningan
Pasar Sayung

**Pasar Sayung** iku salah siji pasar tradhisional kang mapan ing Kabupatèn Demak. Pasar Sayung manggon ing dalan gedhé antarané Sayung-Demak Désa Purwasari, Kacamatan Sayung, Demak. Kurang luwih ana 640 kios kang ludhes kena geni. Para pedhagang kepeksa ngalih ing wangunan pasar anyar (Pasar Sayung saiki) kang ana ing sisih pasar kang lawas. pisanan ngalih ing pasar anyar, Pasar Sayung ora ramé kaya racaké. Pedhagang luwih seneng nggawé kios sementara ing pinggir kali tinimbang kudu manggon ing kios kang wis dicépakaké ing jero pasar. Alesané, amérga pasaré isih sepi lan ndadèkaké dagangan ora payu. Nanging saya suwé para pedhagang gelem manggoni kios ing jero pasar lan ndadèkaké pasar saya suwé saya ramé. Nganti saiki Pasar Sayung isih ramé lan dadi tujuané warga kacamatan Sayung lan sekitaré kang arep blanja.

## Cathetan suku
Pulo Sumba

**Pulo Sumba** inggih punika salah satunggaling pulo ingkang dumunung ing Provinsi Nusa Tenggara Timur.
## Cathetan suku